Talaka ya aibu

Talaka hupeanwa kawaida kwa wanandoa pindi wanapokosa kuelewana katika
ndoa.Talaka hutokana na sababu nyingi tu mojawapo ikiwepo ukosefu wa
uaminifu kati ya wawili waliopendana.Katika dini ya kikirsto na kiislamu
talaka huwa mwiko.Mungu hapendezwi na talaka kamwe.Ni azimio lake kuu
kuwa wanandoa wakaishi kwa upendo na amani.Talaka huweza kusababishwa na
ugomvi wa mara kwa mara.Dunia ya leo,talaka ndio mtindo.Mtindo huu
umetokana na mwanamke kutaka nafasi sawa na mwanaume.

Hassan alimpenda mke wake.Alipomwoa alihakikisha kwamba anatimiza
majukumu yake kwake kwa wakati.Kila asubuhi alipoenda kazini alimwachia
pesa za matumizi.Alipokuwa nyumbani mwao alimsaidia kazi za nyumbani na
kumwonyesha upendo.Alimmiminia zawadi kemkem kila mara alipotoka
kazini.Aghalabu aliitikia wito wa mke wake pindi tu alipomwita.Ajabu ni
kwamba kumbe upendo wote ule haukuwa unamridhisha Zubeda.

Zubeda alisubiri mume wake aondoke kwenda kazini naye angeleta mwanaume
mwingine ili wafanye naye tendo la ndoa.Aliendelea kufanya hivi mpaka
ikawa mazoea kwake.Kwa kweli alikosa stahimili.Kila mara mume wake
aliporudi jioni kutoka kazini alionekana mchovu mno.Mume wake bila kujua
alichokuwa akikificha mke wake hujaribu kumhurumia na
kumbembeleza.Zubeda huwa habembelezeki badala yake hujibwaga kitandani
kama gogo na kulala fofofo.

Hassan alivumilia jambo hili mpaka akachoka.Alitaka amwambie mke wake
namna alivyohisi mpweke lakini huruma zikamzuia.Majirani waliokuwa
wamechushwa na tabia ya Zubeba hawakufyata ndimi zao.Walijaribu juu
chini ili wamjuze Hassan.Hassan aliweza kupata habari kuhusiana na mke
wake lakini alizipuuza tu akijiambia kwamba mke wake hangeweza kufanya
jambo kama lile hasa kwa yeye mume wake.Alizidi kumpenda na kumengaenga
kama kwamba alikuwa mtoto mchanga.

Ukweli ulikuja kujidhirisha pale ambapo Zubeda alipata ujauzito na
kujifungua mtoto mvulana.Maajabu ni kuwa mtoto yule alizaliwa akiw
mweupe kama mzungu na sifa zake ziliambatana na zile za mtoto wa kizungu
kwanzia nywele,ngozi na hata sura.Hassan alijaribu kuuliza nini
kilichotokea lakini mke wake alimhadaa na kumficha ukweli.Alipokosa jibu
mwafaka aliamua kuutafuta ukweli yeye mwenyewe.Baada ya mazungumzo yake
na mke wake,alimwomba mke amtayarishe mtoto ili ampeleke mahali na
mahali penyewe alipajua yeye.

Zubeba alimtayarisha mtoto mbio asijue chochote alichokuwa amekipanga
mume wake.Matayarisho yalipokamilika baba mtu alimchukua mwana wake na
wakaenda katika hosipitali moja.Nia yake ilikuwa ni kujua mbivu na
mbichi kuhusiana na mtoto yule.Alipofika hatima ya safari yake
alimkabidhi mtoto daktari mmoja na kumwamuru kumchukua vipimo kadhaa ili
kuthibitisha kama alikuwa mtoto wake au la.

Cha kushangaza majibu yalipotoka nusra azimie kwa mshtuko.Kumbe yule
mtoto si damu yake.Alimchukua mtoto na kurudi naye kwake huku
amechanganyikiwa.Baada ya kupokewa aliporudi nyumbani alimwuuliza mke
wake swali alilomwuuliza awali alipokosa jibu mwafaka,aliingia ndani na
kutoa kila kilichokuwa kinamilikiwa na mke wake na kumwambia wakutane
kortini ili amweleze mtoto alikuwa wa nani.Upendo wao ukavunjika mara
moja na kila mmoja akabaki akiishi maisha yake.

Majirani walipoona hali iliyojiri walifurahia sana na kusema kwamba
Hassan alikuwa amefanya jambo kama kumwondoa katika maisha yake.


Question: Mkewe Hassan aliitwa nani?
Answer: Zubeda